Diari Oficial de la Generalitat Valenciana


Sumari del DOGV 6751, del 11-04-2012 (2012/3511)

Informació pública de l'alçament d'actes en el projecte d'expropiació dels terrenys necessaris per a executar la xarxa de clavegueram a la zona Montgó-les Rotes.
-----------------------------------------------------------------------------------------------------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3511


Organisme emissor
:   Ajuntament de Dénia

Tipus de document
:   Anunci

Informació pública de l'alçament d'actes en el projecte d'expropiació dels terrenys necessaris per a executar la xarxa de clavegueram a la zona Montgó-les Rotes. [2012/3511]  
El Ple de l'Ajuntament, en sessió ordinària celebrada el dia 26 de gener de 2012, va acordar l'aprovació del text refós del projecte d'expropiació dels terrenys necessaris per a executar la xarxa de clavegueram en la zona Montgó-les Rotes, la informació pública de la qual ha estat tramitada en compliment als acords plenaris de dates 28 de juliol de 2011 i 24 de novembre de 2011, incorporant les al·legacions presentades i els informes de contestació a aquestes.  
Igualment, es va acordar donar compliment al tràmit de declaració d'urgència i necessitat de l'ocupació dels béns, continuant-se amb el procediment d'expropiació previst en l'article 52 de la Llei d'Expropiació Forçosa, complint les fases posteriors: pagament i consignació de preu just i alçament de les actes d'ocupació prèvia, amb citació individualitzada als propietaris afectats per a la formalització de l'acta prèvia d'ocupació i fases posteriors.   
Totes les persones interessades, així com els titulars de qualsevol classe de dret o interés sobre els béns afectats, han de comparéixer proveïts del document nacional d'identitat i aportant els documents acreditatius de la seua titularitat junt amb nota simple del Registre de la Propietat actualitzada. En cas d'existir càrregues, han de comparéixer també els titulars d'aquestes.   
Si optaren per ser representats per unes altres persones, aquestes han d'acreditar-ne la representació en la forma establerta en l'article 32 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
L'alçament d'actes tindrà lloc els dies 15, 16 i 17 de maig de 2012 en l'edifici municipal de Les Portelles, ubicat al carrer del Pare Pere, 17, de Dénia.  
L'orde de l'alçament d'actes és el que figura en l'annex que forma part del present anunci, el qual serà exposat així mateix en el tauler d'edictes de l'Ajuntament.  
El present anunci es publica igualment als efectes establerts en l'article 59.5 de l'esmentada Llei 30/1992, de 26 de novembre, segons redacció que fa la Llei 4/1999, per a les persones interessades que figuren com a desconegudes, amb domicili ignorat, o bé, intentada la notificació, no s'hi haja pogut practicar.  
  
Dénia, 24 de febrer de 2012.- L'alcaldessa presidenta: Ana Mª Kringe Sánchez.  
  
  
ANNEX / ANEXO  
  
Relació individualitzada de béns i drets afectats pel projecte d'execució de la xarxa de clavegueram   
en la zona Montgó-les Rotes: data i hora de formalització de l'acta d'ocupació.   
  
Relación individualizada de bienes y derechos afectados por el proyecto de ejecución de la red de alcantarillado   
en la zona Montgó-Les Rotes: fecha y hora del levantamiento del acta de ocupación.   
  
  
